open-index/open-wikipedia-markdown huggingface dataset:
Hatesphere

**Hatesphere** er et thrash metal-band fra Århus i Danmark, stiftet i 2000.

## Medlemmer

* Peter «Pepe» Lyse Hansen – gitar (2000 -)
* Jakob Nyholm – gitar (2007 -)
* Dennis Buhl – Trommer (2007 -)
* Mixen Lindberg – bass (2007 -)
* Jonathan «Joller» Albrechtsen – vokal (2007 -)

## Diskografi

* *Hatesphere* (2001)
* *Bloodred Hatred* (2002)
* *Something Old, Something New, Something Borrowed and Something Black* (EP, 2003)
* *Ballet of the Brute* (2004)
* *The Killing* (EP, 2005)
* *The Sickness Within* (2005)
* *Serpent Smiles and Killer Eyes* (2007)
* *To the Nines* (2009)

## Videografi

* *Sickness Within*
* *Reaper of Life*
* *Forever War*
* *Drinking With the King of the Dead*
* *Floating*
* *To the Nines*

## Referanser


## Eksterne lenker
* 
* 
* 
* Hatesphere på YouTube
Odometer

Et **odometer**, også kalt en **kilometerteller**, er et måleinstrument for å måle kjørt distanse for et kjøretøy. **Trippteller** brukes gjerne om en sekundær kilometerteller som kan nullstilles, men ellers samkjører med et motorkjøretøys kilometerteller. Mens kilometertelleren kun skal registrere antall kjørte kilometer fortløpende gjennom hele kjøretøyets «levetid», kan tripptelleren nullstilles ved å trykke inn en knapp. Det blir dermed mulig å måle lengde på strekninger, eller finne ut drivstofforbruk enklere enn ved å skrive ned kilometerstand.

Både kilometerteller og trippteller er fellesfunksjoner av speedometeret og vil oftest vises i samme felt på instrumentpanelet. I en del nyere biler er funksjonen gjort helelektronisk, der en må bla i en meny for å få informasjonen fram.

## Forveksling
Trippteller bør ikke forveksles med turtelleren, også kjent som omdreiningsmåleren, som viser veivakselens omdreininger per minutt, gjerne forkortet r/min eller o/min (revolutions per minute / omdreininger per minutt).

En kilometerteller må ikke forveksles med kjøretøykilometer, en enhet for størrelsen trafikkarbeid.

## Referanser
Forandring fryder

:*Se også [[Forandring fryder (andre betydninger)]]*

***Forandring fryder*** er en norsk tv-serie med Hilde Hummelvoll som gikk på NRK1 fra 2000 til 2006. *Forandring fryder* var et såkalt oppussingsprogram der programlederen, sammen med noen medhjelpere, hadde i oppdrag å pusse opp hus og hager for forskjellige mennesker. I 48 timer ble de holdt unna sitt eget hjem mens det ble snekret, malet, lakket og bygget. Enkelte sesonger tok utelukkende for seg hage og utemiljø. Hummelvoll hadde med seg snekkeren Otto Robsahm, og interiørkonsulentene Annett Sturk og Mads Moe.

Premieren ble sett av 659 000. Hilde Hummelvoll vant Gullruten 2002 i klassen beste kvinnelige programleder for serien.

## Opphav
Konseptet bygde på det britiske tv-programmet «*Changing Rooms*», som gikk på BBC i perioden 1996-2004.

## Referanser
Monica Geller

**Monica E. Geller** er en fiktiv rollefigur i den amerikanske TV-serien *[[Venner for livet]]*. 

Monica (spilt av Courteney Cox) er lillesøsteren til Ross Eustace Geller (spilt av David Schwimmer), som har vært gift med venninnen hennes, Rachel Karen Greene (spilt av Jennifer Aniston), og de har en datter sammen, Emma. Monica har bodd sammen med Rachel over lengre tid. Monica blir selv gift med en annen i vennegjengen, Chandler Muriel Bing (spilt av Matthew L. Perry), som har bodd sammen med kompisen Joseph Francis Tribbiani (spilt av Matt LeBlanc) rett over gangen for Monica og Rachel.

## Bakgrunn
Monica er en hardtarbeidende kokk, og introduseres i den aller første episoden som en av fem nære venner som bor i New York City, inkludert hennes eldre bror Ross, naboene Joey og Chandler, samt hennes tidligere rom-kamerat Phoebe. Når hennes privilegerte, uerfarne barndomsbestevenninne Rachel (spilt av Jennifer Aniston) som Monica ikke hadde hatt kontakt med på lang tid, plutselig ankommer nabolaget hennes uanmeldt etter å ha plutselig forlatt sitt eget bryllup, lar Monica henne flytte inn hos henne - samtidig som Rachel forsøker å re-organisere sitt eget liv, og de to blir snart nære venner igjen.

i løpet av Sesong 2 begynner Monica et forhold til Dr. Richard Burke (spilt av Tom Selleck) en eldre mann som også var en av farens beste venner, og som er 21 år eldre enn Monica. Men paret blir enige om å avslutte forholdet, etter å ha innsett at Richard aldri ønsker seg flere barn - og hans egne barn allerede har vokst opp (og fått egne barn) men Monica ønsker å en dag få sine egne barn. I London for å delta i Ross sitt andre bryllup, sammen med Emily (spilt av Helen Baxendale) har Monica sex med Chandler. Dette skulle egentlig bare være ett engangstilfelle. Men Monica og Chandler utvikler etter hvert romantiske følelser for hverandre, som de forsøker å skjule for vennene deres så lenge som mulig. Etter å ha avslørt forholdet deres til vennene sine, gifter Monica og Chandler seg.

Etter flere mislykkede forsøk på å unnfange deres egne barn, oppdager Monica og Chandler at de begge to sliter med Infertilitet. De bestemmer seg for å forsøke adopsjon, og skal adoptere det ennå ikke-fødte barnet født av en alenemor Erica. Monica og Chandler blir imidlertid veldig overrasket når Erica føder tvillinger. Den nyfødte gutten deres får navnet Jack oppkalt etter Monicas far, og jenta får navnet Erica etter hennes biologiske mor.

Monica har et komplisert forhold til foreldrene sine Jack og Judy Geller, og Judy kritiserer ofte datterens utseende, karriere eller kjærlighetsliv. Samtidig er foreldrene mye snillere ovenfor Ross, som de åpenbart favoriserer. Monica var veldig overvektig som barn og tenåring, og var lite populær på skolen. Et av karakterens kallenavn i barndommen var «Big Fat Goalie» når hun spilte landhockey. Som overvektig hadde Monica svært lav selvtillit, og overspiste ofte. Men på college blir Monica flau, og bestemmer seg for å gå ned i vekt permanent, etter å ha overhørt Chandler gjøre narr av utseendet hennes.
Intelligentsia

**Intelligentsiaen** (fra russisk: *интеллигенция*, fra latin: *intelligentia*) er en betegnelse på en samfunnsklasse med intellektuelle mennesker, spesielt brukt i slaviske land. Begrepet oppstod i Russland på første halvdel av 1800-tallet og spredte seg deretter til de øvrige land i det russiske imperiet i Sentral- og Øst-Europa. I Norge ble Intelligenspartiet etablert på begynnelsen av 1830-tallet med Johan Sebastian Welhaven som lederskikkelse.

Menneskene i denne sosiale klassen er ofte høyt utdannet, tilhører ingen kirke, stat eller forvaltning, og er ofte forfattere, kunstnere, filosofer eller kulturskribenter. I Østblokken var det ofte innen intelligentsiaen en fant dissidentmiljøene, uten at denne unisont sto mot styresmaktene.

Idretts-sosiologen Arve Hjelseth hevder  at intelligentsiaen nå er i ferd med å erstattes av en tradisjonell, vesteuropeisk middelklasse.

Det skilles mellom «å være intellektuell» og «å tilhøre intelligentsiaen», da de to uttrykkene ikke er enstydige.

## Referanser
Liwiec

**Liwiec** er en polsk elv. Den er 142 kilometer lang og nedbørfeltet strekker seg over et område på  kvadratkilometer.

## Eksterne lenker
*
Byggmakker

**Byggmakker** (etablert 1963) er en norsk byggevarekjede med omkring 78 butikker over hele landet (2021). Det ble etablert i 1963 som innkjøpssamarbeidet **Norgros**. På 1980-tallet overtok de byggeutsalget P. L. Gipling (etablert 1930) i Steinkjer, den gang ledet av Gunnar Severeide (født 1954) og Arnfinn Kolberg (født 1947) som i 1991 etablerte det første utsalg med navnet *Byggmakker*. Under ledelse av adm.dir Hans Bjarne Dahl kjøpte de i 1998 Gann-Graveren som dekket Rogaland. Etter en fusjon i 2000 med Øgreid i Stavanger og Byggmo i Kristiansand var de blitt Nordens nest største. Året etter feilet forsøket på å få kontroll over det svenske byggevareimperiet *Optimera*, og året efter feilet intensjonsavtalen med finske Rautakesko, et datterselskap av Finland sitt største handelshus *Kesko*. Konsernsjef Tor Ivar Riise valgte da å gå av.  Einar Vatne satt som konstituert sjef inntil Erik Øyno overtok i august 2002. Han satt til i 2005 da Byggmakker ble kjøpt av finske Rautakesko (Kesko) og fortsatte som datterselskap. Året etter tiltrådte Espen Hoff fra RimiNorge som sjef. Siden 2012 er kjeden ledet av Knut Strand Jacobsen

September 2020 godkjente konkurransetilsynet Byggmakkers oppkjøp av byggevarekjeden Carlsen Fritzøe handel AS. Med dette oppkjøpet vokste Byggmakker kjeden med ytterligere 25 byggevarehus. Mars 2021 er alle de 25 varehusene omprofilert med Byggmakker sin logo.

## Referanser


## Eksterne lenker
* Byggmakker
Hansa Leichtmetall

** Hansa Leichtmetall AG**, opprettet som **Nordag AG** 16. november 1940, var et foretak under andre verdenskrig som hadde til formål å bygge ut aluminiumsindustri i områder kontrollert av Tyskland. Det tyske selskapet Nordische Aluminium Aktiengesellschaft (*Nordisk aluminium aksjeselskap*), i kortform Nordag, ble opprettet mot slutten av 1940 i Berlin. Kapital til opprettinga av selskapet kom for det meste fra det tyske Reichsluftfahrtministerium. Senere i mai 1941 ble det grunnlagt et norsk datterselskap A/S Nordag, og Nordag AG skiftet da navn til Hansa Leichtmetall.

Det tyske flyvåpenet Luftwaffe trengte aluminium til produksjon av fly. Nordag satte i gang prosjekt ulike steder i Norge, der det var rik tilgang på vannkraft. Det ble satt i gang bygging av vannkraftverk, for å få elektrisk kraft til smelteverkene. Industriprosjektene ble satt i gang i Øvre Årdal, Saudasjøen, Sunndalsøra, Glomfjord, Odda og Herøya.  Prosjektene var i liten grad ferdige før krigen sluttet.  I Saudasjøen og Øvre Årdal sto to aluminiumsverk ferdig, og verket i Saudasjøen ble revet mens utstyret ble flyttet til Øvre Årdal. Arbeidskraften hentet inn i prosjektet besto i stor grad av krigsfanger og tvangsarbeidere fra Ukraina, Russland og Jugolsavia.

## Litteratur
* Bohn, Robert: *Reichskommissariat Norwegen, Nationalsozialistische Neuordnung und Kriegswirtschaft.* R.Oldenbourg Verlag München 2000.
* Lervold, Anders: *A/S Nordag 1941-1945 – Finansiering, byggevirksomhet og tvangsarbeid*. Masteroppgave i historie NTNU Trondheim våren 2010.
* Milward, Alan: *The Fascist Economy in Norway.* Claredon Press.Oxford 1972.
* Petrick, Fritz: *Der Leictmetallausbau Norwegen, Eine Studie zur Expansions- und Okkupationspolitik in Nordeuropa.* P.Lang Verlag.Frankfurt 1992.
* Ødegaard, Øyvind: *Kampen om vannkraften.* Hovedoppgave Universitetet i Oslo 1992.

## Referanser


## Eksterne lenker
* A/S Nordag 1941-1945 hos Riksarkivet
* Nordag i Norsk krigsleksikon
U.S. Geological Survey

**U.S. Geological Survey** (**USGS**) er USAs geologiske undersøkelse, organisert som et forvaltningsorgan under Innenriksdepartementet. USGS ledes av en direktør og har hovedkontor i Virginia. Forvaltningsorganet ble etablert 3. mars 1879.

## Direktører i USGS

* 1879&ndash;1881 Clarence King
* 1881&ndash;1894 John Wesley Powell
* 1894&ndash;1907 Charles Doolittle Walcott
* 1907&ndash;1930 George Otis Smith
* 1930&ndash;1943 Walter Curran Mendenhall
* 1943&ndash;1956 William Embry Wrather
* 1956&ndash;1965 Thomas Brennan Nolan
* 1965&ndash;1971 William Thomas Pecora
* 1971&ndash;1978 Vincent Ellis McKelvey
* 1978&ndash;1981 Henry William Menard
* 1981&ndash;1993 Dallas Lynn Peck
* 1994&ndash;1997 Gordon P. Eaton
* 1998&ndash;2005 Charles G. Groat
* 2006&ndash; Mark Myers

## Referanser


## Eksterne lenker
*
SS «General von Steuben»

**SS** «**General von Steuben**» («**München**» frem til 1930, «**Steuben**» etter 1938) var et tysk transportskip under den andre verdenskrig. Båten var oppkalt etter den tyske baronen  Friedrich Wilhelm von Steuben. Skipet var opprinnelig et sivilt passasjerskip, men ble rekvirert av Kriegsmarine i 1939 med det formål å frakte tyske soldater til og fra Baltikum.

10. februar 1945 ble «Steuben» senket i sjøen utenfor det nåværende Polen da det prøvde å frakte tyske soldater og sivile tilbake til Tyskland. Det var den sovjetiske ubåten S-13 som senket skipet. Ca. 4 000 mennesker omkom. Ved siden av bl.a. «Wilhelm Gustloff» er dette en av historiens verste sjøulykker.

## Referanser


## Se også
* MS «Goya» (skip)
* «Wilhelm Gustloff»

## Eksterne lenker
*
Trine Grung

**Trine Grung** (født 1971) er en norsk tidligere programleder. Hun har bakgrunn som programleder for flere tv-program på TVNorge.  

## Liv og virke

Grun er født i Laksesvåg (nåværende Bergen), men vokste opp i Stavanger.

Radiokarrieren hennes startet i Jærradioen. I 1996 hadde hun eget radioprogram, *Poprush* på NRK Petre. Hun var også en periode i Kanal 1 i Drammen i 2004, før hun begynte i Kanal 24. Deretter gikk hun over til TV, og i 2005 ledet hun *[[Slankekrigen]]* på TVNorge. Høsten 2006 var hun programleder for *[[Et lettere liv]]* på samme kanal sammen med Kari Jaquesson, et program som omhandlet livsstilen til seks overvektige ungdommer. På høsten ble hun intervjuet av Oprah Winfrey i et program som omhandlet morsrollen rundt omkring i verden. I 2007 var hun programleder for *Hello Goodbye* på den nyetablerte TV-kanalen FEM. Serien handlet om avskjeder og ankomster på flyplasser. 

I 2008 skulle hun lede programmet *Bli ny: Mor og datter* på TVNorge, men fikk sparken fra kanalen etter at hun hadde kritisert TVNorge-kollega Elin Tvedt på sin blogg. Grung gikk til sak mot TVNorge ved hjelp av advokat John Christian Elden. Saken endte med et forlik.

Hun har siden 2019 arbeidet med salg for Zinzino. Ifølge egne nettsider har hun en omsetning på over 40 millioner kroner i året gjennom Zinzino. Forretningskonseptet som Grung selger for kritiseres av professor Kjetil Retterstøl, lege og ekspert på ernæring og fettsyrer. 

Grung var samboer med fotballspiller Jostein Flo i 15 år. De har to barn sammen. Samboerskapet ble oppløst i 2017.

## Referanser


## Eksterne lenker
* 
*
Dave Wottle

**David James «Dave» Wottle** (født 7. august 1950 i Canton, Ohio) er en tidligere amerikansk friidrettsutøver.

Som student ved Bowling Green State University i Ohio vant Wottle i 1970 sølv på 800 meter under det amerikanske studentmesterskapet. 

Under OL 1972 i München vant han gull på 800 meter foran russeren Jevgenij Arsjanov og kenyaneren Mike Boit. Wottle deltok også på 1500 meter, men ble slått ut i semifinalen. 

## Referanser


## Eksterne lenker
* 
* Intervju med Dave Wottle (engelsk)
Anne-Lise Gjerdrum

**Anne-Lise Gjerdrum** (født 19. juni 1935) er norsk lærer og en av Norges mest kjente lærebokforfattere i norsk og matematikk for barneskolen. Hun har også skrevet andre bøker for barn. 

## Ufullstendig bibliografi
;Norsk
* I 1970 hefter i serien *Jeg leser selv* sammen med Sigvald Asheim
* I 1971 hefter i serien *Jeg leser og skriver* sammen med fire andre forfattere
* I 1970 reviderte utgaver av Thorbjørn Egners lesebøker
* 1979. *ABC*
* 1980-. *Leseboka 1-6*
** 1994. Ny utgave av *Leseboka*
* Til L97 laget hun *Alfa*-verket
* 1996-99 6 bind i serien *Min kunstbok* sammen med Karin Kvakkestad og Vigdis Tinglum 

;Matematikk
* Fra 1971-81 flere revisjoner av *Cappelens matematikkverk* for 1.-4. klasse sammen med Torgeir Bue
** Til M87 ny utgave av *Cappelens matematikkverk* for 1.-4. klasse sammen med Torgeir Bue
** Fra 1978 til 1986 10 arbeidshefter i serien *Jeg regner selv*
* 1997 Til L97 småskolebindene av verket *Tusen millioner*, sammen med Elisabet W. Kristiansen og Espen Skovdahl.
** 2004 Til Kunnskapsløftet ny utgave av småskolebindene av verket *Tusen millioner*
* Sammen med fire andre forfattere har hun laget *Jeg regner selv*, en serie på 10 ekstraarbeidshefter for småskolen
* 
* 2004 *Tallboka* 

;Andre barnebøker
* 1981 *Ri, ri på islandshest : bildesangbok for hele familien *
* 1983 *Elle melle : aktivitetsblokk for barn *
* 1985 *Bokstavene i rim og regler *
* 1988 *Min første dagbok*
* 1988 *Bokstaver og ord*
* 1993 *Elefantus*
* 1994 *Barn i Norge* (sammen med Ottar Lundstøl)
* 2001 *ABC-vers om små og store dyr*  
* 2003 *Tellevers om tusen ting* 
* 2005 *Pølsemaker Pettersen og andre folk i byen*

## Eksterne lenker
* Utgivelser av Anne-Lise Gjerdrum, Cappelen
Pommac

**Pommac** er en svensk brus som har eksistert siden 1919. Oppskriften er hemmelig, men det sies at den inneholder ca. 25 fruktsorter.

Carlsberg besluttet i 2004 å legge ned produksjonen på grunn av sviktende salgstall, men etter at 50&nbsp;000 skrev under på en protestliste, besluttet Carlsberg å fortsette salget. 

## Historikk
Pommac ble skapt av Anders Lindahl (født i Närke i 1860), og lansert i 1919. Lindahl produserte også legemidler som *Lazarol* og *Lazarin* og vaskemiddelet *[[Vita Tvättbjörn]]*. Anders Lindahl eide flere fabrikker, bl.a. Kallebäcks Vattenfabrik i Göteborg, som lå der Världskulturmuseet ligger i dag. Der arbeidet laboratoriesjef Alfred Nummelin, som blandet ulike ekstrakter med vann, og tilsatte kullsyre. De ulike blandingene ble sendt til Stockholm, der de ble prøvesmakt av Anders Lindahl. Den endelige versjonen ble kalt Pommac, et navn som er en kombinasjon av Pommery og Cognac. 

Pommacs store gjennombrudd kom på Göteborgsutstillingen 1923. Etter Lindahls død i 1932 ble firmaet Fruktus, som markedsførte Pommac, drevet av sønnen Frithjof Lindahl. 

## Reklame
Blant det reklamemateriellet som har vært benyttet til å markedsføre Pommac siden lanseringen i 1919, står kanskje kunstneren Isaac Grünewalds reklameplakat i en særstilling. Grünewalds originalmaleri viser i bildets nedre kant et ungt par foran et rundt bord med hvert sitt høystettede glass foran seg. Bordet er skjermet for solen av en solparasoll. Kvinnen og mannen er vendt halvveis mot hverandre, som i en hyggelig passiar. Glassene er fylt av en gyllenbrun drikk. Fremfor paret – og oppover i bildeflaten – ser man en scene som kan være hentet fra en fasjonabel strandpromenade; man ser flere solparasoller og nederst ved strandkanten et yrende folkeliv. Bildet er egnet til å lede tankene hen på feriestemning og glade sommerdager.

## I Norge
Også i Norge ble det solgt drikkevarer under merkenavnet Pommac. En knapp uke før 17. mai i 1956 ble det eksempelvis rykket inn følgende annonse på førstesiden i Nordlands Avis:

Imidlertid var Pommac blitt introdusert på det norske markedet flere tiår tidligere; i 1938 stod det for eksempel om Pommac som et alternativ til alkoholholdige drikker i en bok utgitt av psykiateren Trygve Braatøy på Tiden Norske Forlag.

## Referanser


## Eksterne lenker
*
.invalid

**.invalid** er et reservert toppnivådomene som ikke er beregnet for faktisk bruk i det globale DNS. Det ble definert i juni 1999 av RFC 2606, sammen med .test, .localhost og .example.

Formålet med opprettelsen av *.invalid* var å stille et TLD til rådighet som kunne benyttes i tilfeller hvor en bruker ønsker å oppgi en adresse som man vet ikke virker.

Bruk av *.invalid* som siste del av en bevisst feilaktig email-adresse er sterkt anbefalt, da det vil minimalisere belastningen på legitime systemer hvis adressen skulle bli sanket inn av spammere. Hvis den bevisst feilaktige adressen inneholder et gyldig og eksisterende domene (og mange åpenbare muligheter som example.com er faktisk gyldige) så vil massemailing til ikke-eksisterende subdomener og brukere måtte rutes og deretter forkastes av serverne som tilhører det domenet. Hvis domenet i den bevisst feilaktige adressen *ikke* er gyldig, så er det likevel nødvendig med en viss mengde DNS-aktivitet for å fastslå dette. En lookup på en *.invalid*-adresse derimot, kan forkastes ved første anledning.

Enkelte anser bruken av ugyldige adresser i et «Fra»-felt (for eksempel, i posteringer til nyhetsgrupper) for å være i strid med standardene, enten det er korrekt markert med bruk av *.invalid*-TLD'et eller ikke. Bakgrunnen er at en mulig tolkning av de relevante RFC dokumenter er at slike felter alltid må inneholde gyldige adresser som forfatteren av beskjeden kan nås på.

## Kilder
* Internet Engineering Task Force (IETF): RFC 6761 Special-Use Domain Names - se kapittel 6.4, ''(publisert februar 2013)''Besøkt 18. oktober 2018
Heidi Støre

**Heidi Elin Støre** (født 4. juli 1963 i Sarpsborg) er en norsk tidligere fotballspiller. Hun er tidligere verdensmester og dobbelt europamester i fotball.

Heidi Støre debuterte på Sprint-Jeløy som 16-åring i 1979, og allerede året etter debuterte hun på landslaget. Støre markerte seg både på landslag og klubblag. Sistnevnte kom til finalen med Støre tre ganger på rad, men tapte alle tre. Ironisk nok var det først, og bare, da Støre dro til svenske Trolhättans IF at Sprint-Jeløy vant cupen, fire år på rad. Støre kom tilbake til Sprint-Jeløy i 1989, og med Støre vant de serien for første gang i 1990. Støre vant også serien med Sprint-Jeløy i 1993. 1994 ble den siste hele sesongen til Støre for Sprint-Jeløy. Året etter spilte Støre for Kolbotn i ett år i lagets første år i den øverste divisjonen.

Om Heidi Støre aldri vant cupen, vant hun mye med landslaget. Støre var med på landslaget som vant EM i 1987, og hun scoret vinnermålet i semifinalen. Hun vant også et uoffisielt VM i 1988 i Kina, og scoret to mål i mesterskapet, begge mot Australia.  I 1991 var hun med på det første offisielle VM, og kom på andreplass. I EM i 1993 vant Støre og landslaget, etter å ha kommet på andreplass to ganger på rad. Som resultat av hennes innsats, vant Støre Kniksens hederspris sammen med Even Pellerud på vegne av landslaget det året. Neste VM var det siste Støre var med på, 15 år etter debuten. Som kaptein vant Støre og landslaget gull, og ble dermed også offisielle verdensmestre. Året etter vant Støre bronse i OL i Atlanta. EM i fotball for kvinner 1997 ble Støres siste kamper for landslaget.

Etter VM dro Støre til Japan, der hun spilte for Nikko Securities Dream Girls med Linda Medalen, Agnete Carlsen, Hege Riise og Tone Haugen fram til 1999, da det japanske fotballforbundet forbød utlendinger i ligaen. Deretter la Støre opp som fotballspiller.  Enda Støre er født i Sarpsborg, er flere av hennes medaljer utstilt på Fredrikstad stadion. Støre fortsatte å jobbe tett opptil fotball, og etter å ha jobbet i Norges Fotballforbund (NFF) i flere år er hun fra 2012 leder for kvinnefotball i NFF.

## Meritter
**Med landslaget**
* VM-gull 1995
* VM-sølv 1991
* EM-gull 1987 og 1993
* EM-sølv 1989 og 1991
* Uoffisielt VM-gull 1988
* OL-bronse 1996

**Med Sprint-Jeløy**
* Serievinner 1990 og 1993
* Sølv i cupen 1982&ndash;1984

## Referanser


## Eksterne lenker
*
Jordskjelvet ved Sumatra september 2007

**Jordskjelvet ved Sumatra i september 2007** var et jordskjelv som inntraff 12. september 2007 og målte om lag 7.9 på Richters skala. Episenteret var cirka 15 600 meter under bakken rundt 105 kilometer sørvest for Sumatra-kysten i Indonesia. Jordskjelvet var sterkere enn begge jordskjelvene som inntraff ved Sumatra i mars 2007 og et av de kraftigste siden jordskjelvet i Indiahavet 2004. 

## Historikk
Jordskjelvet inntraff 11.10.26 UTC (06.10 lokal tid og 13.10 norsk tid) og varte i opptil flere minutter. Bygninger svaiet i den indonesiske hovedstaden Jakarta, mens det ble rapportert om kollapsede bygninger i byen Bengkulu omkring 100 kilometer fra episenteret. Kraftige rystelser rammet også Singapore og Malaysia, og i førstnevnte land ble det igangsatt evakuering av høyere bygninger. Da målinger viste at en tsunami var underveis, ble det sendt ut tsunami-varsel flere steder ved Indiahavet. En mindre tsunami traff den indonesiske byen Padang, og tsunami-varslene ble avblåst. 

Noen få timer etter det opprinnelige skjelvet ble Indonesia rammet av et etterskjelv målt til 6,6 på Richters skala, og et nytt tsunami-varsel ble sendt ut. Også dette ble senere avblåst.

Det ble rapportert om ni drepte og flere hundre skadede.

## Referanser


## Se også
* Liste over jordskjelv

## Eksterne lenker
*  US Earthquake Center tracking report
*  NOAA
*  PTWC
*  ''The Daily Telegraph'' 
*  ''The Guardian''
*  BBC
Uusi Kiss

**Uusi Kiss** (tidligere **Kiss FM**) var en kommersiell finsk radiostasjon etablert i 1995 og eid av SBS Broadcasting. I 2007 ble stasjonen lagt ned og en ny stasjon ved navn *The Voice* erstattet den.

Målgruppen for stasjonen Uusi Kiss var for lyttere mellom 15 og 35 år.

Uusi Kiss må ikke forveksles med radiokanalen Kiss FM, som ble startet i Finland i februar 2016 av Bauer Media Oy. Nye Kiss FM er en videreføring av stasjonen The Voice, men ellers er det bare navnet denne stasjonen har til felles med radiostasjonen som eksisterte fra 1995 til 2007.

## Referanser
Per Brogeland

**Per Brogeland ** (født 1953) er en norsk tidligere fotballspiller og topptrener i fotball. Brogeland spilte hele sin aktive karriere fra 1971 til 1984 for Eidsvold Turn, bortsett fra i 1977 da han spilte 9 seriekamper og 4 NM-kamper for Lillestrøm. Han var trener for Kongsvinger fra 1992 til 1995, og fra 1998 til 1999, og mottok Kniksenprisen for beste trener i 1993. I 1999 måtte han gå av etter er noe uventet nedrykk fra Eliteserien til 1. divisjon.

I 1997 ble han trener for den østerrikske toppklubben . Klubben hadde allerede Vidar Riseth i spillerstallen og Brogeland hentet også Rune Tangen og Geir Frigård. I april 1998 fikk Brogeland beskjed om at han ikke ville få fornyet kontrakten til tross for at laget på tidspunktet lå på tredjeplass på tabellen. Klubbpresident Wolfgang Rieger hevdet at Brogelands fotballfilosofi gikk på tvers av hvordan klubbledelsen ønsket at laget skulle spille, og at spillerne var i for dårlig fysisk form. Østerrikes største avis, Kronen Zeitung, støttet Brogeland og la skylden på klubbens manager Max Hagmayr for at Brogeland ble løst fra kontrakten. Brogeland opplevde mye støtte fra media og andre som stilte seg uforstående til hans avskjedigelse. I sympati med Brogeland valgte Vidar Riseth å avslå kontraktsforlengelse med klubben, og forlot klubben ikke lenge etterpå. LASK endte sesongen midt på tabellen i den østerrikske toppdivisjonen og Geir Frigård ble med 23 scorede mål seriens toppscorer med klar margin.

Han signerte som hovedtrener i Kongsvinger IL Toppfotball i november 2010, men ble erstattet av Tom Nordlie etter 21 serierunder av 2011-sesongen. Brogeland har også vært trener i Lillestrøm, LASK Linz, Hønefoss og assistentrener i Lyn. 

## Referanser
.test

**.test** er et reservert toppnivådomene som ikke er beregnet for faktisk bruk i det globale DNS. Det ble definert i juni 1999 av RFC 2606, sammen med .invalid, .localhost og .example. 

*.test* ble opprettet for å stille til rådighet et adresserom for privat testing (for eksempel av programkode) og for eksperimentering innen DNS-relaterte områder, slik at konflikt med det globale DNS kan unngås.

Uttrykket *.test* er også blitt brukt til å referere til en serie IDN-eksempler, som ble opprettet for bruk i ICANN's IDN .test Root-Zone Evaluation i 2007. Serien med domenenavn brukt til dette formålet er *example.test* og ekvivalenter av dette oversatt og translitterert til arabisk, persisk, kinesisk (forenklet og tradisjonelt), russisk, hindi, gresk, koreansk, yiddisk, japansk og tamilsk.

## Kilder
* Internet Engineering Task Force (IETF): RFC 6761 Special-Use Domain Names - se kapittel 6.2, ''(publisert februar 2013)''Besøkt 18. oktober 2018
Michael Foale

**Michael Foale** (født 1957) er en amerikansk/britisk astronaut med ni romferder bak seg både med romfergen og i en Sojuz. Han har et langvarig opphold på Mir (144 dager) og et på Den internasjonale romstasjonen (192 dager) under ISS Ekspedisjon 8 bak seg. Han har logget over 373 dager i verdensrommet totalt, og har gjennomført 4 romvandringer. Han var den første britiske astronaut som gjennomførte en romvandring.

## Romferder

### EVA
*  STS-63 – 1 romvandring
** 9. februar 1995: 4 t 39 m – 

*  STS-103 – 1 romvandring
** 6. september 1997: 6 t 00 m – Inspeksjon av skade på Spektr, etter at et Progress-romskip traff modulen.

*  STS-103 – 1 romvandring
** 23. – 24. desember 1999: 8 t 10 m – Reparasjon og service på Hubble Space Telescope

*  ISS Ekspedisjon 8 – 1 romvandring
** 26. februar 2004: 3 t 55 m – Innhenting av diverse eksperimenter

## Bilder

Fil:Sts-45 crew.jpg|Mannskapet på STS-45
Fil:Sts-56 crew.jpg|Mannskapet på STS-56
Fil:Sts-63 crew.jpg|Mannskapet på STS-63
Fil:STS-84 crew.jpg|Mannskapet på STS-84
Fil:Foale Mir.jpg|Foale ombord på Mir
Fil:STS-86 crew.jpg|Mannskapet på STS-86
Fil:STS-103 crew.jpg|Mannskapet på STS-103
Fil:ISS Expedition 8 crew.jpg|Mannskapet på ISS Ekspedisjon 8
Fil:ISS-08_Michael_Foale_and_Alexander_Kaleri_beside_the_pea_plants_growing_in_the_Lada-4_greenhouse_experiment.jpg|Foale og Kaleri på ISS Ekspedisjon 8
Fil:NASA-Foale-Spacewalk.jpg|Foale under en romvandring på ISS Ekspedisjon 8


## Referanser


## Eksterne lenker
* NASA Biography
* Spacefacts biography of Michael Foale
.localhost

**.localhost** er et reservert toppnivådomene som ikke er beregnet for faktisk bruk i det globale DNS. Det ble definert i juni 1999 av RFC 2606, sammen med .example, .invalid og .test. 

Formålet med opprettelsen og reserveringen av *.localhost* var å unngå sammenblanding med det vanlige begrepet localhost. TLD'et *.localhost* har tradisjonelt blitt statisk definert i host DNS-implementeringer som å ha en «A record» som peker til loopback IP-adressen 127.0.0.1 og er reservert for slik bruk. Enhver annen bruk ville komme i konflikt med vidt utbredt kode som benytter denne bruksmåten.

## Se også
*Localhost

## Kilder
* Internet Engineering Task Force (IETF): RFC 6761 Special-Use Domain Names - se kapittel 6.3, ''(publisert februar 2013)''Besøkt 18. oktober 2018
Claude Nicollier

**Claude Nicollier** (født 1944) er en tidligere sveitsisk astronaut i arbeide for ESA. Han er den første sveitseren i verdensrommet. Han har vært med på fire romferge-ferder med forskjellige romferger og har tilbrakt over 42 dager i verdensrommet totalt samt en romvandring på STS-103. Han har vært med på en serviceferd til Hubble Space Telescope.  Han ble utnevnt til professor i rom-teknologi ved «École polytechnique fédérale de Lausanne» 28. mars 2007.

## Romferder

### EVA
*  STS-103 – 1 romvandring
** 23. – 24. desember 1999: 8 t 10 m – Reparasjon og service på Hubble Space Telescope

## Hedersbevisninger
Blant andre:
* NASA Distinguished Service Medal (2001)
* Four NASA Space Flight Medals (1992, 1993, 1996, 1999)
* Albert Einstein-medaljen (1998)
* Prix d'honneur de la Fondation Pro Aero, Switzerland (1992)
* Yuri Gagarin Gold Medal from the International Aeronautical Federation (1994)
* Silver Medal from the Académie Nationale de l'Air et de l'Espace, France (1994)
* Collier Trophy (awarded to the crew of STS-61) from the National Aeronautics Association (1994)
* Prix de l'Université de Lausanne (1994)

## Bilder

Sts-46 crew.jpg|Mannskapet på STS-46 ''Atlantis''
Sts-61 crew.jpg|Mannskapet på STS-61 ''Endeavour''
STS-75 crew.jpg|Mannskapet på STS-75 ''Columbia''
STS-103 crew.jpg|Mannskapet på STS-103 ''Discovery''


## Referanser


## Eksterne lenker
* Claude Nicollier biography
* Spacefacts biography of Claude Nicollier
Per Ravn Omdal

**Per Ravn Omdal** (født 20. august 1947 i Stavanger) er en tidligere idrettsleder og president i Norges Fotballforbund.

## Bakgrunn
Omdal er utdannet økonom. Selv om han aldri ble toppspiller i fotball selv, ble han tidlig trukket mot lederroller innen fotball. Fra 1987 til 1992 og 1996 til 2004 var han president for Norges Fotballforbund.

Omdal har også hatt en rekke verv i det europeiske fotballforbundet, UEFA og i det internasjonale forbundet, FIFA. For perioden 2007&ndash;2009 har han følgende verv i UEFA:
* Styremedlem i UEFA
* Leder i UEFAs utviklings- og teknisk assistansekomité
* Assisterende leder i UEFAs Fair Play- og samfunnsansvarskomité

Han har mottatt Kniksens Hederspris to ganger, i 1994 og 2003. Han mottok Idrettsgallaens hederspris 2009.

H.M. Kongen utnevnte i 2022 Ravn Omdal til Ridder av 1. klasse i Den Kongelige Norske St. Olavs Orden for sin innsats for kvinnefotballen.

## Klubber som spiller
* Stavanger Idrettsforening (SIF)
* Skeid
* Lillestrøm SK
* Grorud IL
* Fossum IF (Old Boys)

## Klubber som trener

## Norges Fotballforbund

## UEFA

## FIFA

## Utmerkelser

## Referanser
Danny Dichio

**Daniele Salvatore Dichio**, vanligvis kalt **Danny Dichio**, (født 19. oktober 1974 i Hammersmith, London, England) er en tidligere engelsk fotballspiller som har spilt for sju engelske, to italienske og en canadisk klubb. Han avsluttet sin spillerkarriere i Toronto i Major League Soccer.

## Kilder
* Mortimer, Gerald (2004): *The Who´s Who of DERBY COUNTY* (side 59).  Breedon Books Publishing, Derby. ISBN 1-85983-409-4
* Rollin, Glenda & Rollin, Jack (2006): *SKYSPORTS FOOTBALL YEARBOOK 2006-07* (side 520).  Headline Book Publishing, London. ISBN 0-7553-1526-X

## Referanser


## Eksterne lenker
*
Rothley

**Rothley** er en landsby og et verdslig sogn i distriktet Charnwood i grevskapet Leicestershire i England. Den ligger mindre enn én km vest for elven Soar og omkring åtte km nord for Leicester. I henhold til folketellingen i 2011 hadde landsbyen og sognet en befolkning på 3897 innbyggere.

Landsbyen er sentrert rundt to landsbyparker (*village greens*), Cross Green og Town Green. A6 gikk tidligere gjennom stedet, men er nå lagt utenom. Rothley stasjon betjente opprinnelig Great Central Railway, og tilhører nå Great Central Steam Railway. Den har blitt brukt i flere film- og fjernsynsinnspillinger, som *[[Buster (film)|Buster]]* og fjernsynsversjonen av Agatha Christies *[[4.50 From Paddington]]*.

Ut fra boligverdi er Rothley et av de mest velstående områdene i Leicestershire. Gaten The Ridgeway ble av *[[Sunday Times]]* identifisert som det dyreste stedet å bo i Øst-Midlands.

Landsbyen har flere kirker; en anglikansk, en metodistisk, en baptistisk og en katolsk. Den anglikanske kirken er fra 1300-tallet, og er viet til jomfru Maria og evangelisten Johannes. 

## Historie

Det har vært bebyggelse på stedet siden saksisk tid. På kirkegården er det bevart et saksisk kors. Landsbyen nevnes i *[[Domesday Book]]* som *Rodolei*, og var da kongens eiendom. Det er mulig at navnet kommer fra angelsaksisk *Roþlēah*, «slette i en lysning». 

I høymiddelalderen etablerte Tempelridderne seg i Rothley. Deres herregård inngår nå i Rothley Court Hotel. Bygningen ble overlatt til Babingtonslekten etter oppløsningen av klostrene i det 16. århundre. Slekten eide herregården i neste trehundre år, inntil Thomas Babington døde i 1837. Han var parlamentsmedlem for Leicester fra 1800 til 1818, og studerte sammen med William Wilberforce på St John's College ved Universitetet i Cambridge. De to jobbet nært sammen om bedring av sosiale kår og for å forby slaveri. Mye av teksten til loven som fikk slutt på den britiske slavehandelen ble skrevet i Babingtons hjem i Rothley.

I 2007 ble landsbyen kjent over store deler av verden i forbindelse med Madeleine McCann-saken, ettersom McCann-familien har sitt hjem der. I mai ble den da tre år gamle piken meldt savnet mens familien var på ferie i Portugal. Dette preget landsbyen sterkt i månedene som fulgte. Foreldrene kom tilbake til Rothley i september 2007, og et stort pressekorps fulgte etter; på det tidspunkt hvor de kom tilbake hadde de status som mistenkte i saken. Det oppstod raskt konflikter mellom lokalbefolkningen og pressen. 

## Referanser


## Eksterne lenker
Sverdlovsk oblast

**Sverdlovsk oblast** (russisk: Свердло́вская о́бласть; *Sverdlovskaja oblast*) er en oblast i Russland. Sverdlovsk oblast er et føderasjonssubjekt i Den russiske føderasjonen. Hovedstaden i oblasten er Jekaterinburg, tidligere Sverdlovsk.

## Referanser


## Eksterne lenker
*
Kaiserliche Werft Danzig

**Kaiserliche Werft Danzig** (oversatt *Det keiserlige verftet i Danzig*) var et tysk verft som ble dannet i 1852 som **Königliche Werft Danzig**, men skiftet navn i 1871 etter dannelsen av det tyske keiserriket. Sammen med Kaiserliche Werft Kiel og Kaiserliche Werft Wilhelmshaven var verftet et av tre verft som bygget krigsskip for den prøyssiske marine og senere den tyske keiserlige flåte. Da første verdenskrig var over stengte *Kaiserliche Werft Danzig*, men ble åpnet igjen da Danziger Werft ble dannet på samme sted i 1921.
Vennskap

**Vennskap** er et forhold av gjensidig affeksjon mellom mennesker. Det er en sterkere form for mellommenneskelig samhold enn en assosiasjon, slik som en klassekamerat, nabo, medarbeider eller kollega.

I noen kulturer, er vennskapskonseptet begrenset til et lite antall meget dype forhold, i andre, slik som USA og Canada, kan en person ha mange venner, pluss kanskje et mer intenst forhold med en eller to mennesker, som kan kalles "gode venner" eller "bestevenner". Selv om det er mange former for vennskap, kan noen variere fra sted til sted, spesielle karakteristikker er til stede i mange slike forbindelser. Slike egenskaper inkluderer å velge å være sammen med hverandre, sette pris på tiden de deler sammen og være i stand til å delta i en positiv og støttende rolle mot hverandre.

Noen ganger skilles venner fra familie, som i uttrykket "familie og venner", og noen ganger fra elskere.

Vennskap har blitt studert i akademiske felt, slik som kommunikasjon, sosiologi, sosialpsykologi, antropologi og filosofi.

## Referanser
Orava

**Orava** (ungarsk: *Árva*, tysk: *Arwa*, polsk: *Orawa*) er en 63 kilometer lang elv i den nordvestre delen av Slovakia. Den løper gjennom et malerisk landskap i regionen Žilina. Elvas kilde er nå Orava-reservoaret, som ble bygget i 1953. Da reservoaret ble fylt oversvømte det samløpet mellom Biela Orava og Čierna Orava (Svarte og Hvite Orava).  Orava har utløp i elva Váh ved landsbyen Kraľovany.

## Referanser


## Eksterne lenker
*
Molde amtssykehus

**Molde amtssykehus** var et sykehus i Molde opprettet av Romsdals amt i 1862 etter vedtak om utbygging fire år tidligere. Sykehuset lå i overgangen mellom Reknes og sentrum, i det som i dag kalles for Alexandrakvartalet. I 1960 ble amtssykehuset, sammen med Reknes sanatorium, lagt ned og funksjonene flyttet til det nye Fylkessjukehuset i Molde.
Oppdøl sjukehus

**Oppdøl sjukehus** er et psykiatrisk sykehus som ligger på Hjelset i Molde. Sykehuset ble åpnet  i 1913 som et typisk asyl i landlige omgivelser. I 1925 åpnet en ny avdeling, og nye bygninger kom også til i mellomkrigstiden og i 1961. På det meste hadde sykehuset cirka 500 døgnpasienter. Siden 1984 har sykehuset vært organisert som en avdeling under Molde sjukehus og har i dag cirka 60 døgnpasienter.

19. desember 2014 ble Oppdøl valgt som det nye stedet for det felles sykehuset i Nordmøre og Romsdal av helseminister Bent Høie, som påberopte seg faglige grunner for valget.

## Referanser
Andrea Benelli

**Andrea Benneli** (født 28. juni 1960 i Firenze) er en tidligere sportsskytter fra Italia. Under Sommer-OL 2004 i Athen vant han olympisk gull i Skeet. Han tok bronse i samme øvelse under Sommer-OL 1996 i Atlanta. Etter å ha vunnet 8 VM-titler for lag og individuelt, samt 8 EM-titler har han sluttet å konkurrere internasjonalt og jobber nå med familiens gårdsturismevirksomhet i Toscana.

## Referanser


## Eksterne lenker
* 
*  Andrea Benellis hjemmesider
Joseph Kosuth

**Joseph Kosuth** (født 31. januar 1945) er en amerikansk kunstner, og en av de mest sentrale skikkelsene i 1960-årenes konseptkunst. Han er mest kjent for sine *One and Three*-«triader», kunstverk som består av en gjenstand, et fotografi av gjenstanden og gjenstandens ordbok-definisjon. Det mest kjente av disse er verket *One and Three Chairs* fra 1965. Kosuth har skrevet flere essay om konseptkunst, blant annet det banebrytende *Art After Philosophy* (1969). 

Kosuth studerte ved School of Visual Arts i New York.

## Referanser


## Eksterne lenker
* Joseph Kosuth – ''Zero & Not'' 1985-86 Thomas Dreher (tysk)
Bast (botanikk)

**Bast** er en type fiber som består av seigt cellevev i stengler og stammer hos mange trær, busker og andre tofrøbladete planter.
Det er levende celler som støtter cellene i phloem og gir styrke til stammen. 
De transporterer også byggestoffer nedover i treet.

Bastfiberen hos noen planter blir kommersielt utnyttet til tau, tepper, papir, sekker osv.
Jute, hamp og lin er viktige bastplanter, tidligere ble basten fra lind, einer og barlind benyttet tilsvarende.

Ordet stammer fra et norrønt verb for å binde.

## Eksterne lenker
*  Planteanatomi - Styrkevev er optimalt plassert
*  Botanisk og plantefysiologisk leksikon
*  Trevirkets oppbygging og egenskaper - Hovedprinsippet hos bartrær
Vassbygda

**Vassbygda** er en bygd i Stjørdal kommune i Trøndelag. Før 1962 tilhørte bygda Skatval kommune. Vassbygda er inndelt i to grunnkretser som hadde til sammen 262 innbyggere den 1. januar 2016. Fylkesvei 6806 forbinder Vassbygda med Kvislabakken ved Stjørdalshalsen (3 km) i sørvest og med Skjelstadmark (7 km) i nordøst.

Vassbygda ligger mellom bratte fjell- og åssider, og Liavatnet i dalbunnen er sannsynligvis opphavet til bygdenavnet. Litjtrøa og området rundt er mye brukt som utfartsområde.

Vassbygda er en del av Kvislabakken skolekrets og Stokkan ungdomsskolekrets. Tidligere utgjorde Vassbygda en egen skolekrets.

## Referanser
Marie-Laure de Lorenzi

**Marie-Laure de Lorenzi** (født 21. januar 1961, i Biarritz, Frankrike) er en tidligere profesjonell golfspiller.  Hun debuterte på Ladies European Tour i 1987, og la opp i 2004.

## Karrieren som amatør
Spansk mester 1978, 1980, 1983.  Fransk mesterskap for jenter i 1976.  Britisk mesterskap for jenter 1978.  Lukket fransk mesterskap 1983.  Representert Frankrike i VM for lag, EM junior lag, og EM for lag.

## Karrieren som profesjonell
Vant to ganger i debutsesongen 1987 på LET.  Året etter ble det rekord på Ladies European Tour, 7 seire, og dermed toppet hun pengelisten allerede i sin andre sesong.  Også i 1989 toppet hun pengelisten.  Hun endte på topp-ti på Order of Merit 10 ganger i løpet av karrieren.

I alt ble det 19 seire på LET, den siste i 1997 (Swiss Open).

## [[Solheim Cup]]
1990, 1996, 1998.  På 11 matcher har de Lorenzi 3 seire og 8 tap.

Helen Alfredsson har utpekt de Lorenzi til å være hennes visekaptein 2007.

## Eksterne lenker
*
Olena Kostevytsj

**Olena Dmytrivna Kostevytsj** (ukrainsk: Олена Дмитрівна Костевич) (født 14. april 1985 i Khabarovsk) er en ukrainsk sportsskytter som ble olympisk mester i øvelsen 10 m luftpistol under Sommer-OL 2004 i Athen. Åtte år senere under Sommer-OL 2012 i London var hun igjen i finale, og i omskyting med franske Céline Goberville om sølvmedaljen trakk hun det korteste strået og endte på bronseplass. Hun fikk en ny bronsemedalje tre dager senere i øvelsen 25 m pistol.

Under Sommer-OL 2020 i Tokyo som ble arrangert i 2021, ble hun nummer 4 i 10 meter luftpistol og tok sølv i lagkonkurransen.

## Referanser




## Eksterne lenker
* 
* Profil på london2012.com
* Profil på BBC Sport Olympics 2012
* Resultater på Sports Yahoo.com under Sommer-OL 2012
* Profil på www.NBColympics.com
LYST

***LYST*** er en norsk livsstil-serie med Berit Boman som programleder, som ble sendt på TVNorge fra 2003 til 2006. Programtittelen *LYST* var en samlebetegnelse for tre separate programmer som omhandlet hvert sitt tema: *LYST: Bolig*, *LYST: Mat* og *LYST: Velvære*. *Lyst: Bolig* gikk tre sesonger (2003, 2004 og 2006) mens Mat og Velvære gikk en sesong hver. Alle ble ledet av Boman.

I *Lyst: Bolig* hadde Boman fast hjelp av interiørarkitektene Nikki Butenschön, Thomas Ness og Nicoline Høyer, samt møbelsnekkeren Mogens Luel, til å pusse opp hos utvalgte gjester. I *Lyst: Mat* hadde hun med seg kokken Anders Jahrmann og stylisten Paul Løwe, og målet var å ta seerne med på en kulinarisk reise. De smakte på mat fra alle verdens hjørner og tok en nærmere blikk på råvarene. I *Lyst: Velvære* hadde hun med seg Espen Klouman Høiner, og skulle vise vei i alle tilbud og løfter om bedre helse, vakrere hud, penere kropp og et bedre samliv.

## Referanser


## Eksterne lenker
*
Molde sjukehus

**Molde sjukehus**, tidligere **Fylkessjukehuset i Molde** (t.o.m. 2001), var et sykehus i Molde under helseforetaket Helse Møre og Romsdal. Sykehuset ble erstattet av Sjukehuset Nordmøre og Romsdal på Hjelset mai 2025.

Sykehuset hadde to avdelinger, lokalisert på hvert sitt sted; det somatiske sykehuset på Lundavang, dog med en mindre psykiatrisk avdeling fra 1980-årene, og det psykiatriske sykehuset på Oppdøl. Til sammen sysselsatte foretaket cirka 1&nbsp;200 årsverk fordelt på 1&nbsp;500 mennesker, hvorav rundt 1&nbsp;000 på Lundavang. I alt rådde sykehuset over en bygningsmasse på 54&nbsp;000 kvadratmeter, noenlunde jevnt fordelt mellom de somatiske og psykiatriske avdelingene. Sykehuset hadde (2004) 246 senger, hvorav 168 på de somatiske avdelingene, og disse benyttes til i underkant av 80&nbsp;000 liggedøgn fordelt på i underkant av 11&nbsp;000 pasienter. I tillegg administreres rundt 85&nbsp;000 polikliniske behandlinger.

I tillegg til de funksjoner man vanligvis finner ved lokalsykehus, hadde sykehuset i Molde sentralsykehusfunksjoner for Møre og Romsdal innen blant annet psykiatri, nevrologi, tann/kjeve og mikrobiologi.

Sykehuset ble etablert da avdelingen på Lundavang åpnet i 1960 og det tidligere Molde amtssykehus og Reknes sanatorium ble lagt ned. I 1968 kjøpte fylkeskommunen St. Carolus sykehus og gjorde det om til en avdeling av fylkessjukehuset. Funksjonene ved St. Carolus ble flyttet til Lundavang i 1995.  I 1984 ble fylkessykehuset slått sammen med Oppdøl psykiatriske sykehus. Siden slutten av 1985 har det vært planlagt å samlokalisere de to avdelingene.

## Referanser
MS «Tedno» (2007)

**MS «Tedno»** er en hurtigbåt av katamarantypen eid av Norled. Båten tar 85 personer og 3 tonn last. Maksfart er 35 knop.

Hurtigbåten gikk i rute i Austevoll, der hadde båten anløp ved Bekkjarvik, Lundøy, Litlakalsøy, Møkster, Sandtorv og Hufthamar. Halvparten av hurtigbåtene som stanser ved Hufthamar fortsetter ruten videre til Flesland, og Bergen. Enkelte avganger stanser hurtigbåtene bare hvis det er passasjerer. Skipet ble i 2017 solgt hvor den gikk under navnet MS **«Akranes»**. I 2018 ble båten kjøpt tilbake av Norled.

Tedno ble bygget ved Oma Baatbyggeri som byggnummer 523. Overlevering til rederiet skjedde 7. april 2007.

## Teknisk informasjon
*Byggeår: 2007
*Verft: Oma Baatbyggeri (byggenummer 523)
*Lengde: 22.5 m
*Bredde: 7.6 m
*Passasjerer: 85
*Fart: 35 knop.
*Motor: 2 x MTU 12V2000M72CR, 2936 hestekrefter.

## Historikk
*2007: 07.04.: Levert som «Tedno» for Tide Sjø AS (Tide ASA), Bergen (senere Norled)
*2017: Solgt til Islandsk selskap
*2018: Solgt til Norled

## Referanser


## Kilder
* 

## Eksterne lenker
* 
*
Ønskebrønnen (TV-program)

***Ønskebrønnen*** er et underholdningsprogram med Knut Bjørnsen som gikk på norsk TV3 fra 1991 til 1993. Her skulle seerne sende inn sine ønsker og så skulle programledelsen oppfylte dem så godt det lot seg gjøre. Men de som skulle få ønskene sine oppfylt, måtte gi en meget god begrunnelse for hvorfor han eller hun ønsket seg akkurat denne spesielle opplevelsen. 

## Referanser


## Eksterne lenker
*
Du Li

**Du Li** (forenklet kinesisk: 杜丽, født 5. mars 1982 i Yiyuan i provinsen Shandong i Folkerepublikken Kina) er en kinesisk sportsskytter som konkurrerte under Sommer-OL 2004 i Athen og tok olympisk gull i kvinnenes 10 m luftrifle. Hun har oppnådd fullt hus, 400 poeng i øvelsen to ganger (2003 og 2006) og innehar verdensrekorden på 504,9 (400 + 104,9).

## Eksterne lenker
* 
* Profil på London2012.com
* Profil på BBC Sport Olympics 2012
* Profil på Sports.Yahoo.com
* Profil på www.NBColympics.com
Homogami

**Homogami** er personers tendens til å velge partnere med en bakgrunn som er lik ens egen. Bakgrunnen kan f.eks. være klasse, etnisitet eller utdanning. 

Fenomenet er utbredt blant personer i høystatusyrker og yrker med lang embetsutdanning, som advokater, lærere, leger og sivilingeniører. Ett eksempel kan hentes fra medlemsstatistikken til TEKNA, Teknisk Naturvitenskapelig Forening, en forening for sivilingeniører. Blant kvinnelige medlemmer født etter 1950 er 25% gift eller samboer med et annet medlem.

For homogami etter utdanningsbakgrunn trekkes gjerne den såkalte "kantineeffekten" frem. Det vil si at på intensive studier tilbringer man mye av både arbeid og fritid sammen med de samme studiekamerater over flere år, samtidig som man er i den livsfasen der man søker partner. Andre faktorer kan også spille inn. I eksempelet med sivilingeniørstudiet kan også den prosentvis lave andelen kvinner spille inn.

## Referanser
Ljubov Galkina

**Ljubov Vladimirovna Galkina** (russisk Любовь Владимировна Галкина, født 15. mars 1973 i Alapajevsk, Sverdlovsk oblast) er en russisk sportsskytter som konkurrerer i 10 m luftrifle og 50 m rifle. Hun begynte å skyte i 1986 og konkurrerte fra 1987. Under Sommer-OL 2004 i Athen tok hun olympisk gull i kvinnenes 50 m rifle, tre stillinger. I tillegg tok hun sølvmedalje i 10 m luftrifle.

Hun har flere seire i verdenscupstevner, verdenscupfinaler og EM i 10 m luftrifle og 50 m rifle.

## Eksterne lenker
* 
* Profil på London2012.com
* Profil på BBC Sport Olympics 2012
* Profil på Sports.Yahoo.com